ഒരു കോടി സൈക്കോവ് ഡി വാങ്ങുന്നു ന്യൂഡല്ഹി: പന്ത്രണ്ടിനും അതിനു മുകളിലും പ്രായമുള്ളവര്ക്കായി തദ്ദേശീയമായി വികസിപ്പിച്ച സൈക്കോവ് ഡി വാക്സിന്റെ ഒരു കോടി ഡോസ് ഇന്ത്യ വാങ്ങുന്നു. ഒരു ഡോസ് 265 രൂപയ്ക്കു നല്കാന് നിര്മാതാക്കളായ സൈഡസ് കാഡില സമ്മതിച്ചു. കുത്തിവയ്പ് ഒഴിവാക്കാമെന്നതാണ് ഈ വാക്സിന്റെ പ്രത്യേകത. വാക്സിന് ശരീരത്തിലേക്കു കടത്തുന്നത് വേദനയില്ലാത്ത ഡിസ്പോസിബിള് ജെറ്റ് ആപ്ലിക്കേറ്റര് വഴിയാണ്. ഇതിന് 93 രൂപ ആണ് വില. ഇതുള്പ്പെടെ വാക്സിന് എടുക്കാന് 358 രൂപ ചെലവാകും. മൂന്നു ഡോസാണ് എടുക്കേണ്ടത്.കോവിഡിനെതിരായ ആദ്യ ഡി.എന്.എ. അധിഷ്ഠിത വാക്സിനാണ് സൈക്കോവ് ഡി. അഹമ്മദാബാദ് കേന്ദ്രമായുള്ള സൈഡസ് കാഡില കമ്ബനി മൂന്ന് ഡോസിന് ആവശ്യപ്പെട്ടത് 1,900 രൂപയായിരുന്നു. തുടര്ച്ചയായ വിലപേശലിനൊടുവിലാണ് വില താഴ്ത്തിയത്. മൂന്നു ഡോസിനുമായി 1,128 രൂപയാണ് ഉപയോക്താക്കള് നല്കേണ്ടത്. കോവാക്സിന്, കോവിഷീല്ഡ് എന്നിവയുമായി താരതമ്യം ചെയ്യുമ്ബോള് നിരക്ക് ഇരട്ടിയോളമാണ്. 28 ദിവസത്തെ ഇടവേളയില് മൂന്നു ഡോസാണ് നിഷ്കര്ഷിച്ചിരിക്കുന്നത്. ഇടതും വലതും കൈയില് മാറിമാറി എടുക്കണം.